
fGALACTION 

DIN MILA LUI DUMNEZEU 

EPISCOPAL SFINTEI EPISCOPII A ALEXANDRIEI 

SI TELEORMANULUI 

TUTUROR DREPTCREDINCIO§ILOR CRE§TINI, 

CINULUI MONAHAL, PREA CUCERNICILOR 

§1 PREA CUVIO§!ILOR PARINTI DIN ACEASTA SFANTA 

§1 DE DUMNEZEU PAZITA EPISCOPIE, 

HAR §1 PACE DE LA HRISTOS DOMNUL CEL INVIAT, 

IAR DE LA NOI PARINTEASCA IMBRATI§ARE §1 

ARHIEREASCA BINECUVANTARE 

„Pentru ca M-ai vazut, ai crezut. Fericiti 
cei ce n-au vazut §i au crezut! " (loan XX, 29) 

lubitii no§tri fii duhovnice§ti, 



In aceastapreaminunata §i sfanta zi a Invierii Domnului 
Hristos, zi de binecuvantata primavara duhovniceasca, in 
care mugurii sufletului nostru se desfac §i infloresc pentru 
ca, mai apoi, sa §i rodeasca, adapandu-se din Jzvorul 
nestricaciunii eel izvordt din mormdntul lui Hristos", va 
vestim cu nespusa bucurie: 

Hristos a inviatl -Adevarat a inviatl 



Cuvintele Adevarat a inviat! nu sunt doar o simpla 
formula de raspuns, ci sunt un crez §i se constituie intr-o 
marturisire de credinta personala §i responsabila a Invierii 
DomnuluL Ele exprima adevarul credintei noastre §i sunt 
temelia cre§tinismului, temelie fara de care credinta noastra 
s-ar narui ca un vis; sunt soarele ce incalze§te §i lumineaza 
sufletul fiecarui credincios, deschizandu-i calea vietii 
ve^nice, dupa care alergam cu negrait suspin. 

Gandindu-ne la cele dintai marturisiri ale credintei 
noastre, sa ne mtrebam cu totii de unde am primit noi acest 
temei al credintei in Inviere. Multi dintre noi vom raspunde: 
de la mama, de la tata, de la bunic, de la bunica. §i atunci, 
sa ne punem iara§i intrebarea: mama, tata, bunicul, bunica, 
pot da ei marturie mincinoasa inaintea noastra despre ceea 
ce inseamna Invierea Mantuitorului Hristos? Iar raspunsul 
va veni fara preget: cu siguranta ca nu! Pentru ca ei sunt 
cei care ne-au dat viata §i cei ce ne iubesc §i in iubirea lor 
nu este loc pentru nici un neadevar. §i ei au primit aceasta 
marturie de la parintii lor, din mo§i-stramo§i, §i adevarul 
Invierii este eel care a dat sens vietii lor §i continua sa dea 
sens §i vietii noastre. Adevarul Invierii celei de-a treia zi 
din mormant a Domnului a fost pecetluit cu sangele atator 
mucenici de-a lungul vremii §i marturisit de intreaga 
cre§tinatate de atatea secole. Mergand pe acest fir al 
imparta§irii credintei noastre personale, ajungem §i noi cu 
ochii sufletului in fata mormantului gol, inaintea caruia au 
ajuns dis-de-dimineata, in prima zi a saptamanii, femeile 
mironosite §i Sfintii Apostoli. Ce ganduri, ce simtaminte 
vor fi cuprins atunci inimile sfintelor femei §i ale Sfintilor 
Apostoli? Invatatorul, Cei care i-a invatat §i i-a calauzit, pe 

care L-au vazut facand minuni inaintea lor, Cel lovit peste 
obraz §i incununat cu cununa de spini, Cel rastignit §i pironit 
cu piroane grele pe cruce, Cel cu giulgiu curat infa§urat §i 
cu miresme pus in mormant nou, acum, in cea de-a treia zi 
nu mai este in mormant. Ce tulburare grozava in sufletele 
lor! 

Insa, Domnul Hristos Cel Inviat nu-i lasa prada 
indoielii, ci pentru a-i convinge pe ucenicii Sai de Invierea 
Sa §i de chipul cu totul minunat al starii de dupa Inviere, 
El se arata lor in mai multe randuri, daruindu-le in locul 
intristarii §i a nelini§tii, bucuria §i pacea. In textele Sfintei 
Scripturi ne sunt prezentate unsprezece aratari ale lui 
Hristos Inviat din morti, dintre care zece pana la Inaltare §i 
una de la Inaltarea Sa pana la Pogorarea Sfantului Duh. 
Astfel, El S-a aratat intai Mariei Magdalena (loan xx, 11-18; 
Marcuxvi, 9), S-a aratat femeilor mironosite (Mateixxvm, 9-10), lui 
Simon Petru (Lucaxxiv, 34), lui Luca §i lui Cleopa pe drumul 
catre Emaus (Marcuxvi, n ; Lucaxxiv, 13-32), S-a aratat in aceea§i 
searaucenicilor, dintre care lipsea Toma (Lucaxxiv, 36-49; loan xx, 
19-23), apoi laoptzile, ucenicilorimpreunacuToma (Marcuxvi, u ; 
loanxx, 26-29), S-a aratat iara§i la §apte dintre Apostoli la Marea 
Tiberiadei (loanxxi, 1-22), Apostolilor in Galileea, cand i-a trimis 
la propovaduire (Matei xxvui, 16-20), la peste cinci sute de frati 

(ICorintemXV,6), la Inaltarea Sa la Cer (MarcuXVI, 19-20;luca24, 50-52; 
Fapiele Apostolilor I 6-11), Sfantului ApOStol IaCOV (I Corinteni XV, 7). 

De asemenea, se arata si Sfantului Apostol Pavel pe drumul 

DamaSCUlui (Faptele Apostolilor IX, 1-9; I Corinteni XV, 8) . 

Invierea Mantuitorului Hristos este minune 
covar§itoare, este mai presus de fire. Ea depa§e§te puterea 
de intelegere a mintii omene§ti, este taina vietii §i a biruintei 

acesteia asupra mortii. „Cine ne vaprdvdli noud piatra de 
la u§a mormdntului? fyl ne intrebam §i noi impreuna cu 
mironositele. Piatra este pecetea, iar pecetea este cifrul, iar 
cifrul sta mut ca o piatra §i in fata cifrului stam neputincio§i 
ca in fata greutatii pietrei ce depa§e§te puterile omene§ti de 
ridicare. Nimeni altcineva nu ne va descoperi noua taina 
mormantului gol, decat Hristos Cel Inviat. El este Cel ce a 
zis: „Eu suntlnvierea §i viata. " 2 De aceea Mantuitorul vine 
inaintea Apostolilor cu trupul Sau cel inviat §i Je deschide 
lor mintea ca sd inteleagd Scripturile. " 3 Mai mult decat 
atat, pentru a-i intari, ii invita la experienta directa: ,JDe ce 
sunteti tulburati §i pentru ce se ridica astfel de gdnduri in 
inima voastrd? Vedeti mdinile Mele §i picioarele Mele, cd 
Eu Insumi sunt; pipditi-Md §i vedeti cd duhul nu are came 
§i oase, precum Ma vedeti pe Mine avdnd. " 4 In special 
pe Sfantul Apostol Toma, a carui inima era cuprinsa de 
indoiala, de§i auzise marturia celorlalti Apostoli care-L 
vazusera pe Domnul Inviat, Mantuitorul nu il mustra, nu se 
supara pe el, ci il cheama §i il indeamna zicand: ,^Ldu degetul 
tdu incoace §i vezi mdinile Mele §i adu mdna ta §i opune in 
coasta Mea §i nufi necredincios, ci credincios. " 5 Cople§it 
de evidenta, Toma n-a mai putut articula decat cuvintele de 
recunoa^tere neindoielnica a lui Hristos, a Aceluia§i Hristos 
care fusese rastignit pe cruce, mort §i ingropat: .JDomnul 
meu §i Dumnezeul meul " 6 Cople§it de adevarul Invierii, 

1. MarcuXVI,3. 

2. loan XI, 25. 

3. LucaXXIV,45. 

4. Luca XXIV, 38-39. 

5. loan XX, 27. 

6. loan XX, 28. 



pe care-1 constats, Toma merge §i mai departe decat ceilalti 
Apostoli, nu numai ca recunoa§te Invierea, dar §i afirma 
marea realitate a dumnezeirii Mantuitorului Hristos. 

Dupa marturisirea de credinta a Sfantului Apostol 
Toma, Mantuitorul descopera ucenicilor Sai §i ce-a de-a 
zecea fericire: ^entru ca M-ai vdzut, ai crezut. Fericiti cei 
ce n-au vdzut §i au crezut! " 7 Dar cine sunt acei fericiti? Cei 
care cred in Dumnezeu. Noi, cre§tinii care marturisim din 
tot sufletul §i din tot cugetul §i cu toata inima noastra ca 
Hristos a inviat! Credinta in Inviere se face izvor de fericire 
in sufletele noastre. Inviind din morti, Hristos a deschis 
portile Imparatiei slavei Sale tuturor celor ce cred in El. Cei 
ce cred in Fiul lui Dumnezeu Cei intrupat §i L-au primit in 
suflet, se fac fii ai lui Dumnezeu. Harul lui Dumnezeu ii 
rename in duh, sala§luindu-se in ei §i dandu-le puterea sa 
iubeasca adevarul §i sa faca voia lui Dumnezeu: ,J$i celor 
cdti L-au primit, care cred in numele Lui, le-a dat putere 
ca sa se faca fii ai lui Dumnezeu. " 8 A crede este, a§adar, un 
legamant prin care noi primim putere §i dam iubire, ca sa 
traim ve§nic in slava lui Dumnezeu. 

In aceasta intelegere, cre§tinul este incredintat ca 
moartea nu inseamna sfar§itul vietii lui, ci o trecere in 
ve^nicie, iar prin unirea cu Hristos ajunge sa se bucure de 
fericire in Imparatia Cerurilor. 

Noi, cre§tinii de astazi, care traim la douazeci de 
secole de la Sfanta Inviere a Domnului nostru Iisus Hristos, 
dar care suntemy^r/c/Vr prin credinta noastra, cum ne putem 
imparta§i de vrednicele de dorit roade ale Invierii Sale? 

7. loan XX, 29. 

8. loan I, 12. 



Cum putem ramane intra Domnul §i trai intru lumina cea 
negraita a Invierii? Cum altfel decat, in §i prin viata Sfintei 
Sale Biserici pe care a raseumparat-o cu scump sangele Sau 

(EfeseniV,25;FapteXX, 28) §1 a sfintit-0 §i a CUratit-O (ICorinteni VI, 11), §i 

al carei cap (E/esemi, 22) §i temelie (icormteminji) este El Insu§i. 
In Biserica, Invierea Mantuitorului este o realitate pe care 
o traim §i o sarbatorim. O traim in tot timpul, in general §i, 
mai cu seama, la Sfintele Pa§ti cand glasuim: „Ziua Invierii, 
popoare sa ne luminam! Pa§tile Domnului, Pa§tile! Ca din 
moarte la viata §i de pe pamdnt la cer, Hristos Dumnezeu 
ne-a trecut pe noi, cei ce cdntdm cdntare de biruintd. " 9 

Insa, in Biserica, Invierea Domnului nu se praznuie§te 
numai la Sfintele Pa§ti, ci in tot timpul. Timpul Bisericii 
este timpul Invierii, iar viata Sa este viata unei expenente 
de comuniune cu Dumnezeu prin credinta §i iubire. Ca 
atare, numai in Biserica, prin mijlocirea Sfantului Duh, 
avem certitudinea Invierii Domnului ca certitudme a 
invierii noastre. In Biserica, sarbatoarea Sfintelor Pa§ti 
este un astazi permanent: Jnvierea lux Hristos vdzdnd sa 
ne inchindm... " 9 cantam noi la Sfanta Liturghie in fiecare 
Duminica. A§adar spunem vazand, nu crez&nd, ca §i cum 
am fi de fata la insa§i Sfanta Inviere. Fiecare clipa a omului 
poate intra in unire cu ve^nicia prin Inviere. Invierea este 
accesul imediat la Hristos, este unirea prezentului cu 
ve^nicia. Invierea Mantuitorului este izvorul prezentei Sale 
in fiecare sarbatoare, in fiecare zi §i in fiecare clipa din viata 
Bisericii rugatoare: ,Jata, Eu sunt cu voi pdnd la sfdr§itul 
veacului. " l0 



9. Canonul Invierii, cantarea I. 

10. Matei XXVIII, 20. 

Fiecare Duminiea rememoreaza §i actualizeaza 
mistic §i liturgic dimineata de slava a Invierii. Prin Sfanta 
Liturghie, toata viata de pe pamant a Domnului Hristos este 
actualizata, Biserica intrand in ve§nicia lui Hristos, care 
revarsa darurile Invierii Sale peste ea, prin Duhul Sfant, 
daruri pe care ea le imparta§e§te credincio^ilor, prin Sfintele 
Taine. Evidenta Sfintei Invieri se arata §i i§i imparte roadele 
Sale mai ales in Sfanta Taina a Euharistiei, in care, painea §i 
vinul euharistic se prefac in Sfantul Trup §i Sfantul Sange 
al Domnului. A§adar, credinciosul prime§te in sine Trupul 
Celui care a murit §i a inviat pentru noi, unindu-Se cu noi §i, 
primindu-L cu vrednicie, devine trup din Trupul lui Hristos, 
spre invierea §i viata ve§nica, dupa cum Insu§i Domnul §i 
Dumnezeul nostru ne spune: „Cel ce mandnca trupul Meu 
§i hea sdngele Meu are viata ve§nica, §i Eu il voi invia in 
ziua cea de apoi. " H 



Iubiti fii ai Invierii Domnului, 



Precum Sfantul Efrem Sirul, „harfa Duhului Sfdnt'\ 
indemna pe credincio§i sa se hraneasca suflete§te cu 
textele dumnezeie§tii Scripturi zicandu-le: ,J,audd Celui 
Intdi-Ndscut a cdrui turmd i§i gdse§te zdhava in cdrti, 
binecuvdntate pd^uni" 12 , §i noi cre§tinii, „turma cea 
cuvdntdtoare" a Domnului Cel Inviat, se cuvine astazi sa 



11. loan VI, 54. 

12. Sf. Efrem Sirianul, Imnele Paresimilor, Azimelor, Rastignirii si Invieriu 
ed. a Il-a, Editura Deisis, Sibiu, 2010, p. 115. 

poposim pe pa§unea inflorita a invataturii Sfintilor Parinti 
ai Bisericii ?i sa sorbim, din florile intelepciunii lor, nectarul 
eel dulce, revarsat de Duhul Sfant, cu privire la Invierea 
Domnului. 

Ne intarim duhovnice§te §i create bueuria noastra 
sufleteasca, ascultand cuvintele Sfantului Leontie, 
patriarhul Ierusalimului, vorbind despre Inviere astfel: 
Jnvierea impdrdteascd a alungat toate relele, pentru cd 
nu-L mai tdnguim pe Adam, ci-L preamdrim pe Hristos, nu 
ne mai ru§indm de Eva, ci ofericimpe Fecioara Maria, nu 
ne mai intoarcem fata de la lemn, ci ne luam crucea, nu ne 
mai infrico§dm de §arpe, ci-L induplecdm pe Duhul Sfdnt, 
nu ne mai plecdm spre pamdnt, ci ne rugdm la ceruri, nu 
ne mai despdrtim de Rai, ci ne indreptdm spre sdnurile lui 
Avraam..., nu se mai sfd§ie catapeteasma, ei Bis erica are 



sprijin. 



Izvorul tuturor acestor binecuvantari §i daruri nu 
este altul decat dragostea netarmurita a lui Dumnezeu §i 
iconomia rascumparatoare a lui Hristos, care a ridicat, 
prin jertfa de pe Cruce ?i Sfanta Invierea Sa, intreaga fire 
omeneasca cea cazuta. Aceasta ne invata si Sfantul Ignatie 
Briancianinov: ,JDin nesfdr§ita dragoste pe care o poartd 
Domnul omenirii §i de care este in stare numai Domnul, pe 
cruce a pdtimit in Domnul §i a murit in Domnul intreaga 
omenire. Iar dacd intreaga omenire a pdtimit in El, a §ifost 
indreptdtita in El; dacd a murit in El a §i primit viatd in 



13. Sfantul Leontie, patriarhul Ierusalimului, Predica la Duminica Pastelui, 
in „Predici ale Sfintilor Parinti la Duminicile de peste an", Editura 

Egumenita, Galati, 2009, p. 22. 

El Moartea Domnului s-afdcut izvor al vietii... La aceasta 
Dragoste au raspuns mucenicii cu §iroaiele sdngelui lor, pe 
care l-au vdrsat ca apa; la aceasta Dragoste au raspuns 
cuvio§ii prin omordrea trupului cupatimile §i cupoftele lui; 
la aceasta Dragoste au raspuns multi pdcdto§i cupdraie de 
lacrimi, cu suspinuri din inirnd, cu mdrturisirea pdcatelor 
lor §i au luat vindecare sufleteascd; la aceasta Dragoste 
au raspuns multi dintre cei impovdrati de necazuri §i de 
suferinte §i aceasta Dragoste le-a acoperit necazurile cu 
mdngdierea cea dumnezeiascd. Sa rdspundem §i noi la 
Dragostea Domnului nostru cdtre noi!... Acest semn al 
dragostei il cere El de la noi, §i numaipe acesta ilprime§te 
de la not " 14 

Spre acest raspuns §i semn al dragostei noastre ne 
indeamna §i marele apologet al sfintelor icoane §i stralucit 
imnograf al Canonului Invierii, Sfantul loan Damaschin 
(f 749) cand ne glasuie§te: ,J3ristos pe cruce: sa mergem 
dimpreund §i sa ne facem pdrta§i patimilor, pentru a 
ajunge pdrta§i, de asemenea, §i slavei. Hristos intre morti: 
sa murim pacatului pentru a vietui in dreptate. Hristos in 
scutece §i giulgiuri curate infd§urat: sa ne dezlegam de 
legaturile pacatului §i sa ne inve§mantam in stralucire 
dumnezeiasca, Hristos in mormdnt nou: sa ne curdtim 
pe noi inline de frdmdntdtura cea veche §i sa ne facem 
plamadd noua pentru a ne face sdla§ lui Hristos. Hristos 
in iad: sa ne pogordm dimpreund cdtre smerenia cea care 
inaltd, pentru ca, de asemenea, sd inviem... Cdci s-a ardtat 



14. Sfantul Ignatie Briancianinov, Predici, Editura Sophia, Bucure§ti, 2008, 
pp. 110-111. 

Hristos - Invierea. " }5 

Sa ne facem a§adar oameni noi, fii ai Invierii, traind 
Pantile in fiecare zi a vietii noastre §i purtand in suflete 
iubirea Domnului Hristos, cu care El atat de mult ne-a iubit. 



Iubiti fii suflete$ti, 



Praznicul Invierii Domnului revarsa astazi rauri de 
lumina, de bar §i de bucurie in inimile noastre. Invierea este 
Na§terea lui Hristos Cel rastignit cu Trupul in nemurirea 
cea iubitoare a Sfintei Treimi, astfel ca de la Inviere „o 
inima omeneascd bate in Treirne" (Parinteie Dumitru staniioae). Ce 
bucurie! Ce har! Cat de bogati suntem! Cu Hristos Inviat, 
umanitatea altadata goala, umilita de pacat §i adormita in 
somnul mortii se umple de iubire, de adevar §i de viata. 

Cat traim pe pamant ne confruntam adesea cu multe 
necazuri, cu lipsuri, ne cuprind suferinte de tot felul §i 
dezamagiri. Dar, in noianul acestor grele incercari, razbate 
cu tarie glasul lui Hristos Cel Inviat care ne intare§te 
zicand: Jn lume necazuri veil avea; dar indrazniti. Eu am 
biruit lumea. " I6 Atunci in sufletele noastre rasare nadejdea 
§i bucuria pentru ca §tim ca Domnul ne iube§te §i nu ne 
va parasi in veac. De la Inviere, Hristos sta inaltat ca un 
izvor de mantuire in pustiul lumii acesteia, intocmai ca 
§arpele de arama inaltat de Moise in pustie, a§a incat orice 

1 5. Sfantul loan Damaschin, Cuvantari la sarbatori imparate§ti, la sarbatori 
ale Maicii Domnului ?i la Sfinti, Editura Institutului Biblic §i de Misiune 
Ortodoxa, Bucure^ti, 2010, p. 116. 

16. loan XVI, 33. 

cadere a noastra sa alba posibilitatea unei ridicari, cum 
spune o frumoasa rugaciune de la Taina Sfantului Maslu: 
,J)e cdte ori vei cadea, scoala-te §i te vei mdntul " A§adar, 
Invierea Mantuitorului ca temelie a ridicarii noastre este 
poarta a Imparatiei ve§nice. In lumina Invierii §i a vietii 
ve§nice, slabiciunile se prefac in putere, zarile intunecoase 
se insenineaza, frica se alunga, iar bucuriile se infiripa. 

Astfel, pentru noi, cre§tinii, fericitii credincio§i in 
Domnul Cel Inviat, Invierea este totul: este puterea noastra, 
este fericirea noastra, este pacea §i lini§tea noastra, este 
lumina ochilor no§tri, este temelia vietii noastre. Am putea 
spune, parafrazand pe Sfantul Apostol Pavel, chfdra Inviere 
nimic nu suntem; far a Inviere nimic nu nefolose§te. Aceea§i 
intelegere va fi avut §i Sfantul Serafim de Sarov care, nu 
numai pana la Inaltare, ci in tot timpul anului, saluta pe 
toti zicand: Hristos a inviat! Pentru el Invierea devenise un 
mod de a fi, o afirmare §i o traire continua. Era viata §i sens. 

Suntem chemati cu totii sa luam pilda §i invatatura 
pentru suflet din fiecare praznic al Invierii Domnului. Sa 
facem in a§a fel, ca fiecare Pa§ti sa fie un prilej de inviere 
sufleteasca, de viata noua traita in duhul Invierii. Sa 
alungam din inimile noastre toata rautatea, toata intristarea 
§i pacatul §i sa-L primim cu bucurie pe Hristos Cel Inviat, 
multumindu-I pentru binefacerile pe care cu imbelsugare ni 
le daruie§te. 

Sa imparta§im celor din jurul nostru bucuria §i pacea, 
prin cuvant §i prin fapta, neuitand sa ajutam pe cei saraci §i 
nevoia§i, sprijinindpe cei bolnavi, mangaindpe cei intristati 
§i necajiti §i pe cei indurerati. Sa intarim legatura dragostei 
§i a intelegerii cu toti semenii no^tri, cautand curatia inimii, 

fara de care nimeni mi va vedea pe Dumnezeu. 

Va dorim din toata inima sa va bucurati din plin de 
darurile cele bogate ale Sfintei Invieri, sa aveti parte de 
multumire sufleteasca, de sanatate deplina, de ajutor de la 
Dumnezeu spre tot lucrul bun §i va vestim cu parinteasca 
dragoste: 

HRISTOSAINVIAT! 

Al vostru de tot binele doritor §i eatre Domnul Cel Inviat 

pururea rugator, 

fGALACTION 

Data in resedinta Noastra episcopala din Alexandria 

la Praznicul Invierii Domnului nostru Iisus Hristos, 

in anul mantuirii 2012. 



